Kanerva sõnul ei vasta tõele väide, nagu oleks parlament ja president selles küsimuses eri meelt.

Ajaleht Iltalehti kirjutas nimelt laupäeval, et parlament kisub president Sauli Niinistöga üles suurt tüli, olles eri meelt, kas Soomel tuleks Eestit ja teisi Balti riike rünnaku korral sõjaliselt aidata.

Koonderakonna poliitiku sõnul esindab sotsiaaldemokraadist endine välisminister Erkki Tuomioja konsensuslikku seisukohta, mille kohaselt peab Soome jääma võimalikust konfliktist eemale.

„Keegi ei vaidle sellele vastu,“ ütles Kanerva. „Ma ei usu, et ükski täiemõistuslik läheks teadlikult sõtta.“

Veteranpoliitik tõdes, et suure tõenäosusega ei õnnestu Soomel siiski konfliktist eemale jääda. „Me peame selleks valmis olema,“ lisas ta.

Eesti kaitseminister Margus Tsahkna postitas Facebooki lühikese kommentaari Soomes käiva debati kohta.

„Soomlastel pole vaja muretseda, meie kindlasti tuleme neile appi. NATO liikmesriigid on lubanud kollektiivselt üksteist kaitsta ja seda kindlasti ka tehakse. Eesti on NATO riik ja meid katab kollektiivkaitse kilp. Soome NATOsse ei kuulu aga Soome sõpradele rahustuseks ütlen, et ei ole vaja muretseda, Eesti kindlasti tuleb appi, kui Soomet ähvardab oht."